Meatus aëris
Meatus aëris est canalis per quem flumen aëris a pulmonibus usque ad labra (et/aut ad nares) meat. Sunt qui meatum aëris describant tubulum cylindratum embolo praeditum: pulmones enim cum follibus, glottidem cum valvula, laryngem cum embolo comparant, ac pharyngem, cavum oris, cavum nasi dicunt camerae resonatoriae officio fungi. Constat hunc tubulum utraque parte claudi posse: embolo aëra premente, pressura crescit, sed valvula rimatim aperta, pressura flumen aëris murmure turbulentat; quod murmur in pharyngis, oris, nasi cavositatibus redditur in vocem, quae variis articulatris ita elaboratur, ut pronuntiatio, cum ex ore aut/et e naso exit, ab aliis hominibus intellegi possit. Itaque meatus aëris omnes complectitur canales aërios locutioni servientes: tracheam sive arteriam asperam, per quam flumen aëris ad laryngem meat; meatum vocis, ubi murmur larynge natum in vocem et pronuntiationem redditur.